**Likumprojekta "Par grozījumiem Romas Starptautiskās krimināltiesas statūtos" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Par grozījumiem Romas Starptautiskās krimināltiesas statūtos" (turpmāk – Likumprojekts) izstrādāts, lai nodrošinātu grozījumu Romas Starptautiskās krimināltiesas statūtos (turpmāk – Romas statūti), kas apstiprināti Romas Starptautiskās krimināltiesas Dalībvalstu Asamblejā ar 2015. gada 26. novembra rezolūciju ICC-ASP/14/Res.2 (turpmāk – Rezolūcija ICC-ASP/14/Res.2) un 2017. gada 14. decembra rezolūciju ICC-ASP/16/Res.4 (turpmāk – Rezolūcija ICC-ASP/16/Res.4), ratifikāciju.  Likumprojektam nav paredzēts īpašs spēkā stāšanās termiņš. |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | | 2002. gada 20. jūnijā Latvija ratificēja Romas statūtus. Latvija ir ratificējusi arī Romas statūtu grozījumus, no kuriem pēdējie Romas statūtu grozījumi, kas Latvijā tika ratificēti, bija grozījumi Romas statūtos, kas apstiprināti ar Romas Starptautiskās krimināltiesas Pārskata konferences 2010. gada 10. jūnija rezolūciju RC/Res.5 un 2010. gada 11. jūnija rezolūciju RC/Res.6. Tie tika ratificēti ar 2014. gada 11. septembra likumu "Par grozījumiem Romas Starptautiskās krimināltiesas statūtos".  Kopš iepriekš minēto grozījumu ratifikācijas Romas Starptautiskās krimināltiesas Dalībvalstu Asambleja pieņēmusi vēl divus grozījumus Romas statūtos, kurus nepieciešams ratificēt:   1. 2015. gada 26. novembrī tika pieņemta Rezolūcija ICC-ASP/14/Res.2, kas paredz Romas statūtu 124. panta dzēšanu. Romas statūtu 124. pants līdz šim paredzēja iespēju jaunajām Romas statūtu dalībvalstīm deklarēt, ka vēl septiņus gadus pēc Romas statūtu stāšanās spēkā attiecīgajā valstī tā neatzīst Romas Starptautiskās krimināltiesas jurisdikciju attiecībā uz 8. pantā minēto noziegumu kategoriju, ja tiek uzskatīts, ka noziegumu ir izdarījis tās pilsonis vai tas izdarīts tās teritorijā. 2. 2017. gada 14. decembrī tika pieņemta Rezolūcija ICC-ASP/16/Res.4, kas paredz izdarīt grozījumus Romas statūtu 8. pantā, paredzot par kara noziegumu atzīt trīs ieroču veidu izmantošanu. Saskaņā ar šiem grozījumiem par kara noziegumu tiks uzskatīta:  * tādu ieroču lietošana, kuros tiek izmantoti mikrobi vai citi bioloģiskie līdzekļi, * tādu ieroču lietošana, kuru galvenā iedarbība ir miesas bojājumu radīšana ar šķembām, kuras cilvēka organismā nav atklājamas ar rentgena stariem, * tādu īpaši konstruētu lāzerieroču lietošana, kuriem vienīgā kaujas funkcija vai viena no kaujas funkcijām ir nepārejoša redzes zuduma radīšana.   Minētajās rezolūcijās ietvertie grozījumi izplatīti ar Romas Starptautiskās krimināltiesas depozitārija – ANO Ģenerālsekretāra – paziņojumiem C.N.7.2016.TREATIES-XVIII.10, C.N.116.2018.TREATIES-XVIII.10, C.N.125.2018.TREATIES-XVIII.10 un C.N.126.2018.TREATIES-XVIII.10. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | **Rezolūcija ICC-ASP/14/Res.2**  Rezolūcija ICC-ASP/14/Res.2 paredz dzēst Romas statūtu 124. pantu. Pants līdz šim ir paredzējis iespēju jaunajām Romas statūtu dalībvalstīm deklarēt īpašu septiņus gadus ilgu pārejas periodu, kura laikā tā neatzīst Romas Starptautiskās krimināltiesas jurisdikciju attiecībā uz Romas statūtu 8. pantā minēto noziegumu kategoriju, ja tiek uzskatīts, ka noziegumu ir izdarījis tās pilsonis vai tas izdarīts tās teritorijā. Šis pants Romas statūtos tika iekļauts, jo Romas statūtu izstrādes nobeiguma posmā atsevišķas dalībvalstis pauda bažas par to, vai to personāls, kas piedalās ANO miera misijās varētu tikt pakļauts politiski motivētam kriminālprocesam.  Vienlaikus diskusijās Romas Starptautiskās krimināltiesas statūtu Pārskata konferencē, kas notika no 2010. gada 31. maija līdz 11. jūnijam Kampalā, Ugandā, lielākā daļa dalībvalstu pauda atbalstu Romas statūtu 124. panta dzēšanai, tāpēc tika izstrādāti Romas statūtu grozījumi, kas apstiprināti ar Rezolūciju ICC-ASP/14/Res.2.  Latvija 2002. gada 20. jūnijā, ratificējot Romas Statūtus, šādu deklarāciju neizteica, tāpēc Latvijai šāds pārejas periods nav piemērots. Visā Romas statūtu pastāvēšanas laikā šādu deklarāciju ir izteikušas tikai divas valstis – Francija un Kolumbija. Francija savu deklarāciju atsauca 2008. gadā, bet Kolumbijai piemērojamais pārejas periods beidzās 2009. gadā.  Grozījumus, kas apstiprināti ar Rezolūciju ICC-ASP/14/Res.2, šobrīd ir ratificējušas 13 Romas statūtu dalībvalstis: Austrija, Beļģija, Horvātija, Somija, Francija, Itālija, Nīderlande, Norvēģija, Portugāle, Rumānija, Slovākija, Slovēnija un Šveice.  Rezolūcija ICC-ASP/14/Res.2 izdara grozījumus Romas statūtu 124. pantā, kas regulē pārejas noteikumus un atrodas Romas statūtu 13. sadaļā "Noslēguma noteikumi". Šī sadaļa dalībvalstīm neuzliek pienākumu pārņemt šos noteikumus dalībvalstu tiesību aktos, kā tas ir ar Romas statūtu pantiem, kas definē konkrētus noziedzīgus nodarījumus (piemēram, Romas statūtu 8. pants), tāpēc papildus grozījumi Latvijas normatīvajā regulējumā nav nepieciešami.  **Rezolūcija ICC-ASP/16/Res.4**  Rezolūcija ICC-ASP/16/Res.4 paredz Romas statūtu 8. pantā izdarīt grozījumus, paredzot par kara noziegumiem atzīt:   * tādu ieroču lietošana, kuros tiek izmantoti mikrobi vai citi bioloģiskie līdzekļi, * tādu ieroču lietošana, kuru galvenā iedarbība ir miesas bojājumu radīšana ar šķembām, kuras cilvēka organismā nav atklājamas ar rentgena stariem, * tādu īpaši konstruētu lāzerieroču lietošana, kuriem vienīgā kaujas funkcija vai viena no kaujas funkcijām ir nepārejoša redzes zuduma radīšana.   Grozījumus ierosināja Beļģija, un diskusijās Romas Starptautiskās krimināltiesas Dalībvalstu Asamblejā lielākā daļa dalībvalstu atbalstīja grozījumu izdarīšanu, tāpēc tika sagatavoti grozījumi Romas statūtos.  Grozījumus, kas apstiprināti ar Rezolūciju ICC-ASP/16/Res.4, līdz šim ir ratificējušas tikai Luksemburga un Slovākija.  Jau šobrīd Romas statūtu 8. pantā par kara noziegumu atzīta dažādu specifiku ieroču, munīcijas, lādiņu, gāzu un citu indīgu vielu lietošana (piemēram, 8-2-b)xix) pants kā kara noziegumu nosaka tādu ložu izmantošanu, kas cilvēka ķermenī viegli izplešas vai saplok, tādas kā lodes ar cietu apvalku, kas pilnīgi nenosedz serdeni vai ir ar iegriezumiem).  Latvijā kriminālatbildība par kara noziegumiem paredzēta Krimināllikuma (turpmāk – KL) 74. pantā. KL 74. pantā ietvertā dispozīcija ir veidota ar atvērtu formulējumu un kā formāls noziedzīga nodarījuma sastāvs, proti, nav dots pilnīgs kara noziegumu uzskaitījums, bet gan ir dota atsauce uz Latvijas Republikai saistošu starptautisko tiesību normu pārkāpumu. Līdz ar to, ratificējot Rezolūcijā ICC-ASP/16/Res.4 ietvertos grozījumus, nav nepieciešami papildu grozījumu KL 74. pantā. |
| 3. | Projekta izstrādē iesaistītās institūcijas un publiskas personas kapitālsabiedrības | | Sarakstē ar Tieslietu ministriju par Rezolūciju ICC-ASP/16/Res.4 Aizsardzības ministrija (Aizsardzības ministrijas 2018. gada 17. septembra vēstule Nr. MV-N/2208) un Iekšlietu ministrija (Iekšlietu ministrijas 2018. gada 14. septembra vēstule Nr. 1-38/2096) ir atbalstījušas Rezolūcijas ICC-ASP/16/Res.4 ratifikāciju. |
| 4. | Cita informācija | | Nav. |
|  | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | Kriminālprocesa virzītāji un Romas Starptautiskās krimināltiesas statūtos paredzēto noziedzīgo nodarījumu izdarītāji |
| 2. | | Tiesiskā regulējuma ietekme uz tautsaimniecību un administratīvo slogu | Likumprojekts nerada ietekmi uz tautsaimniecību un administratīvo slogu. |
| 3. | | Administratīvo izmaksu monetārs novērtējums | Likumprojekts šo jomu neskar. |
| 4. | | Atbilstības izmaksu monetārs novērtējums | Likumprojekts šo jomu neskar. |
| 5. | | Cita informācija | Nav. |
|  | | | |
| **III. Tiesību akta projekta ietekme uz valsts budžetu un pašvaldību budžetiem** | | | |
| Projekts šo jomu neskar. | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Rezolūcija ICC-ASP/14/Res.2 un Rezolūcija ICC-ASP/16/Res.4 |
| 3. | Cita informācija | Nav. |

|  |  |  |
| --- | --- | --- |
| **1. tabula Tiesību akta projekta atbilstība ES tiesību aktiem** | | |
| Projekts šo jomu neskar. | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Rezolūcija ICC-ASP/14/Res.2 un Rezolūcija ICC-ASP/16/Res.4 | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei. | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde. | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā. |
| Rezolūcija ICC-ASP/14/Res.2 | Likumprojekts | Atbilst |
| Rezolūcija ICC-ASP/16/Res.4, grozījumi Romas statūtu 8. panta 2. punkta b) apakšpunkta xxvii) ievilkumā un 8. panta 2. punkta e) apakšpunkta xvi) ievilkumā | Krimināllikuma 74. pants | Atbilst |
| Rezolūcija ICC-ASP/16/Res.4, grozījumi Romas statūtu 8. panta 2. punkta b) apakšpunkta xxviii) ievilkumā un 8. panta 2. punkta e) apakšpunkta xvii) ievilkumā | Krimināllikuma 74. pants | Atbilst |
| Rezolūcija ICC-ASP/16/Res.4, grozījumi Romas statūtu 8. panta 2. punkta b) apakšpunkta xxix) ievilkumā un 8. panta 2. punkta e) apakšpunkta xviii) ievilkumā | Krimināllikuma 74. pants | Atbilst |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Saistības nav pretrunā ar citām Latvijas Republikas starptautiskajām saistībām. | |
| Cita informācija | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Īpašas komunikācijas aktivitātes nav plānotas. |
| 2. | Sabiedrības līdzdalība projekta izstrādē | Lai informētu sabiedrību par likumprojektu un dotu iespēju izteikt par to viedokļus, likumprojekts saskaņā ar Ministru kabineta 2009. gada 25. augusta noteikumiem Nr. 970 „Sabiedrības līdzdalības kārtība attīstības plānošanas procesā” 2019. gada 5. augustā ievietots Tieslietu ministrijas interneta mājaslapā sadaļā „Sabiedrības līdzdalība”. |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Iesniedzējs:

Tieslietu ministrijas

valsts sekretārs Raivis Kronbergs

Z.Ozola 67036970,

[Zane.Ozola@tm.gov.lv](mailto:Zane.Ozola@tm.gov.lv)